ગુજરાતમાં નવરાત્રીનો પ્રારંભ થઇ ગયો છે. ગુરુવારે પહેલા નોરતે અમદાવાદના જીએમડીસી ગ્રાઉન્ડ પર ભવ્ય નવરાત્રી કાર્યક્રમનું આયોજન કરવામાં આવ્યું હતું. જેમાં રંગારંગ કાર્યક્રમ પણ હતો. પણ તેમ છતાં આ આખા કાર્યક્રમની લાઇમ લાઇટ છીણવી લીધી એક ગાયના બચ્ચાએ! નવરાત્રીમાં જીએમડીસી ગ્રાઉન્ડ ખાતે રાજ્ય સરકાર આયોજીત વાઇબ્રન્ટ નવરાત્રી મહોત્સવમાં વિવિધ સ્ટોલ લગાવવામાં આવ્યા છે. અને તેમાં આર્ટ્સ અને કલ્ચર એક્ઝિબિશનમાં એક ગાયનું વાછરડું લાવવામાં આવ્યું હતું. જ્યાં લોકો આ વાછરડાં જોડે ફોટો પડવવા પડાપડી કરતા જોવા મળ્યા હતા. ગૌરક્ષાના નામે સેલ્ફી વિથ સરસ્વતી કોન્સેપ્ટ હેઠળ આ ગાયના વાછરડાને અહીં લાવવામાં આવ્યું હતું.